ut agerent, qualiter desideratam diu prolem, suis obtutibus
contemplari meruisset. Hoc ille audito, abnuit, matrisque
affectui fauere recusauit, reminiscens illud, qui non
reliquerit patrem aut matrem, non est me dignus. Sed tamen
ne fidem matris quam in Christi amore et timore fixam noue-
rat, temere contemnendo perturbaret, transiens ante
eam parumper obtutibus eius apparuit, ut et desiderium matris
satiaret, et uigorem religionis ob blandimenta matris non
molliret. Hortatur namque eam per ministros, aciem ani-
me medicinali mandatorum Dei obseruatione polire,
ut se possent in uisione intueri pacis, quia deinceps
numquam se uisuram eum in presenti uita sciret.
ALIO QVOQVE TEMPORE CVM MONACHI
sanctorum patrum aegyptiorum instituta sequi cupientes,
que sanciunt monachum iugi manuum operatione
et contritione non modo corporis, sed etiam cordis
adhibita perfecte castimonie puritate exerceri, hoc
monachi mandatum quasi celitus delatum seruabant.
Itaque loci usus et necessitas exigebat, ut siluam que illi
monasterio adiacet, infesta stirpatione purgare de-berent.

